stanford-oval/wikipedia huggingface dataset:
Palomuuri (romaani)
Juoni

Ystadin torilta löytyy kuollut mies pankkiautomaatin luota. Suunnilleen samaan aikaan kaksi tyttöä murhaavat julmasti taksikuskin, nähtävästi ilman mitään syytä. Tyttöjen ollessa poliisiasemalla vanhempi tyttö pääsee pakenemaan. Myöhemmin hänet löydetään kuolleena. Taksikuskin murhanneen tytön isä paljastaa, että taksikuskin poika oli raiskannut tytön kolme vuotta aikaisemmin tytön ollessa 15-vuotias.
Wallander ja muut poliisit huomaavat, että tapauksien välillä on jokin yhteys. Kertomus laajenee kahdesta murhasta suureksi maailmanlaajuiseksi salajuoneksi, jossa tietotekniikalla on merkittävä osuus. Pankkiautomaatilla kuolleen miehen toimistosta löytyy tietokone, jossa on hyvin monimutkainen suojausjärjestelmä, jonka takaa näyttäisi paljastuvan krakkerointiyritys. Tähän viittaa kirjan nimi. Wallander pyytää ilman esimiehensä lupaa erästä krakkeroinnista tuomittua hakkeria selvittämään asiaa. Rikolliset pääsevät kuitenkin jäljille hänestä.
Tietokoneen sisältö paljastuu myöhemmin valtavaksi iskuksi, jolla pyritään kaatamaan maailman talousjärjestelmä. Isku tapahtuu jonkun toimenpiteen seurauksena. Kestää kauan ennen kuin poliisit ymmärtävät, että isku käynnistetään Ystadin torin pankkiautomaatilta.
Yksinäinen Wallander yrittää löytää itselleen naisseuraa. Internetin deittipalvelun avulla löytyy tuttavuus, joka myöhemmin paljastuu rikollisten soluttautujaksi. Wallander vie hakkerin turvaan uuden naistuttavansa luo ymmärtämättä, että tämä on osa rikollisliigaa.
Wallanderin on lopussa yritettävä pelastaa hakkeriapulaisensa rikollisten käsistä sekä koko maailmantalous estämällä isku tietojärjestelmiä vastaan.
Outlast 2

| Outlast 2 |
| --- | --- |

Kehittäjä:  Red Barrels
Julkaisija:  Red Barrels
Jakelija:  Steam, GOG.com, Humble Store, Nintendo eShop, Microsoft Store ja PlayStation Store
Pelisarja:  Outlast 
Pelimoottori:  Unreal Engine 3
Julkaistu:  25. huhtikuuta 2017
Lajityyppi:  selviytymiskauhu
Pelimuoto:  yksinpeli
Ikäluokitus:  PEGI: 18
Alusta:  Microsoft Windows, Linux, PlayStation 4, Xbox One
Hinnoittelutapa:  kertamaksu
Lisenssi:  Suljettu lisenssi
Jakelumuoto:  Steam, PlayStation Store, Xbox Live
Lisää peliartikkeleitaVideopelien teemasivulla
Infobox OK   : 
Outlast 2 on Red Barrelsin kehittämä selviytymiskauhupeli, joka julkaistiin 25. huhtikuuta 2017. Se on jatko-osa ensimmäiselle Outlast-pelille. Ennen julkaisua pelistä oli saatavilla vain demoversio. Kolmas pelisarjan osa, The Outlast Trials, on tarkoitus julkaista vuonna 2021.
Pelaaminen

Pelissä ei ole ollenkaan aseita, vaan ainoat tavat puolustautua vihollisia vastaan ovat juosta karkuun tai piiloutua.
Pelaajalla on käytössään videokamera, jossa on yönäkö-ominaisuus. Se kuitenkin kuluttaa enemmän paristoja, joita pelaajan täytyy kerätä ympäristöstään.
Juoni

Journalistipariskunta Blake ja Lynn Langermann matkustavat helikopterilla Arizonan kanjoneiden yllä, tarkoituksenaan tutkia raskaana olleen naisen murhaa. Helikopteri yllättäen tekee pakkolaskun maahan moottorien tuhoutuessa. Blake herää sen jäännöksien keskeltä vain huomatakseen, että Lynn on kadonnut. Blake ottaa videokameransa ja lähtee sen avulla etsimään apua läheisestä pikkukylästä. Edetessään Blake saa outoja takaumanäkyjä peruskoulustaan, joka on nyt riivattu.
Kylää asuttavat uuden Ezekielin testamentin jäsenet (engl. Testament of the New Ezekiel) ja heidän johtajansa, Sullivan Knoth. Blake saa heidän lisäksi peräänsä Martan, viikatemiehen kaltaisen olennon. Blake lopulta löytää kirkon, jossa Lynn on vankina. Langermannit onnistuvat pakenemaan Knothin luota, mutta Blakelle selviää että oudosti käyttäytyvä Lynn on yllättävästi viimeisillään raskaana. Lynn ei halua puhua asiasta ja käskee heitä etenemään. Pariskunnan pysäyttää Val ja tämän kerettiläiset, Knothin suurin vihamies, ja he kaappaavat Lynnin jättäen Blaken puille paljaille.
Vakavasti haavoittunut Blake tapaa kultista erotetun miehen, Ethanin, joka tuntuu olevan järjissään. Ethan tarjoaa suojapaikan Blakelle ja tämä tajuaa, että heidän etsimänsä raskaana oleva nainen oli Ethanin tytär. Aamulla Marta tunkeutuu Ethanin taloon tivaten Blaken olinpaikkaa, ja tappaa Ethanin. Blake kiittää miestä ettei paljastanut tämän piilopaikkaa, ja poistuu. Blake näkee jälleen outoja harhoja peruskoulustaan, sekä ystävästään Jessicasta joka myöhemmin teki itsemurhan Blaken valitessa Lynnin.
Blake etenee kaivoksille, jossa kuulee Lynnin olevan. Matkallaan hän kohtaa jälleen yhden erinäisen ryhmän, Rappeutuneet (engl. The Scalled), jotka ovat hyvin sairaita ja huonovointisia, entisiä kultisteja. Heidän johtajansa Laird nappaa Blaken ja ristiinnaulitsee tämän uudelleensyntymisen toivossa. Tämä myös vie Blaken kameran, jonka uskoo olevan modernin Kristuksen katekismus.
Hahmot

Blake Langermann (äänenä Shawn Baichoo) on pelin päähahmo. Noin 28-vuotias, likinäköinen ja mahdollisesti astmasta kärsivä Blake lähtee tutkimaan Arizonan Supoihin tutkimaan kadonneen naisen mysteeriä.
Lynn Langermann on Blaken vaimo. Katoaa ensimetreillä helikopterin putoamisen jälkeen, jota Blake lähtee jäljittämään.
Sullivan Knoth on uuden Ezekielin testamentin johtaja.
Val on kerettiläisten johtaja.
Laird Byron on Rappeutuneiden johtaja, ja Knothin alamainen.
Aiheesta muualla

Outlast 2 MobyGamesissa (englanniksi)
Kumpulampi (Ähtäri)

| Kumpulampi |
| --- | --- |
 Kumpulampi elokuussa 2021.
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°31′08″N, 23°57′59″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskupuro:  Kumpulamminpuro Peränteeseen 
Järvinumero:  35.424.1.009
Mittaustietoja
Pinnankorkeus:  153,7 m  
Rantaviiva:  1,491 km  
Pinta-ala:  3,682 ha  
Saaria:  ei saaria 
 fiKumpulampi 
Kumpulampi on Etelä-Pohjanmaalla Ähtärissä Kelloperän kylän lähellä sijaitseva lampi.
Maantietoa

Lammen pinta-ala on 3,7 hehtaaria, se on 700 metriä pitkä ja 100 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,5 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Peränteen alueeseen (35.424) se kuuluu. Lammen vedenpinnan korkeus on 153,7 metriä mpy.
Palomäen uimalaitos

Palomäen uimalaitos vuonna 1961.
Palomäen uimalaitos oli Tampereen Pyynikillä Pyhäjärven rannassa Koulukadun eteläpäässä vuosina 1908–1962 toiminut uimalaitos.
Kesäksi 1908 valmistuneessa uimalaitoksessa oli aluksi erilliset umpinaisen aidan erottamat uima-altaat ja hyppykerrokset naisille ja miehille, tilat oli kuitenkin mahdollista yhdistää näytöksien ja kilpailuiden ajaksi. Myöhemmin tiloja erottanut aita poistettiin kokonaan. Uimalaitosta käyttivät 1904 perustettu Tampereen Uimaseura ja 1919 perustettu Työväen Uimarit. Seurat hoitivat uimalaitosta vuorotellen vuodesta 1925 alkaen ja ne hoitivat myös vuonna 1929 Näsijärven rantaan valmistunutta Rauhaniemen kansankylpylää. Palomäen uimalaitoksen käyttö väheni sen jälkeen kun Tampereelle valmistui 1957  Pyynikin uimahalli. Uimalaitos oli käytössä vuoteen 1962 saakka ja se purettiin talvella 1963.
Vuonna 2004 paljastettiin uimalaitoksen entisellä sijaintipaikalla Olli Tasasen tekemä muistokivi ja -laatta.
Aiheesta muualla

Palomäen uimalaitos, Veikko Kannisen valokuva 1940- tai 1950-luvulta, Museokeskus Vapriikki (Finna)
Peggy Ann Garner

Peggy Ann Garner
Peggy Ann Garner (3. helmikuuta 1932 Canton, Ohio – 16. lokakuuta 1984 Woodland Hills, Kalifornia) oli yhdysvaltalainen näyttelijä. Hän muutti äitinsä kanssa Hollywoodiin vuonna 1938, jossa hän teki elokuvadebyyttinsä Ann Sheridanin roolissa Little Miss Thoroughbredissä. Muita elokuvia, joissa hän esiintyi lapsena, olivat Blondie Brings Up Baby (Melinda Mason, 1939), Sydämen voitto (Ellen, 1939), Yhdennellätoista hetkellä (Sheila, 1942) ja Kotiopettajattaren romaani (Jane Eyre lapsena, 1944). Francie Nolanin rooli elokuvassa Brooklynissä kasvoi puu (1945) takasi hänen paikkansa historiassa, ja hän sai siitä Oscar-kunniapalkinnon vuonna 1946. Oscar jäi hänen ainoakseen.
1940-luvun lopussa Garnerin uraa haittasivat vaikeudet löytää sopivia rooleja. Hän kuitenkin esiintyi merkittävästi elokuvissa Daisy Kenyon (1947) ja Oinaksen merkeissä (1948). Garner meni vuonna 1951 naimisiin Richard Hayesin kanssa, mutta avioliitto päättyi eroon vuonna 1953. Vuonna 1956 Garner meni uusiin naimisiin näyttelijäkollegansa Albert Salmen kanssa, ja parille syntyi tytär Catherine. Myös tämä avioliitto päättyi kuitenkin eroon vuonna 1963.
Vuoden 1949 jälkeen Garner esiintyi ainoastaan muutamassa elokuvassa, joista viimeinen oli Mitkä häät! (1978). Näyttelijä esiintyi myös Broadwaylla, jossa hän debytoi vuonna 1950. Hän esiintyi myös useiden televisiosarjojen jaksoissa. Hän työskenteli 1960-luvulla kiinteistönvälittäjänä ja 1970-luvulla myyntimanagerina autokaupassa. Hän kuoli haimasyöpään. Garnerilla on tähti Hollywood Walk of Famella.
Aiheesta muualla

Peggy Ann Garner Internet Movie Databasessa. (englanniksi)
Ovi (televisionäytelmä)

| Ovi |
| --- | --- |
Ohjaaja:  Aarne Tarkas
Käsikirjoittaja:  Inke Tarkas Aarne Tarkas
Lavastaja:  Reino Helkesalo
Valmistustiedot
Valmistusmaa:  Suomi
Tuotantoyhtiö:  Oy Mainos-TV-Reklam Ab
Ensi-ilta:  6.1.1968
Kesto:  50 min
Aiheesta muualla
IMDb 
Infobox OKNimi-testi OK: 
Ovi on Mainos-TV:n vuonna 1968 ensiesittämä televisionäytelmä. Sen ovat käsikirjoittaneet Inke Tarkas ja Aarne Tarkas, joka on myös ohjannut esityksen.
Jännitysnäytelmässä Haikon kartano esittää Hellerin pariskunnan omistamaa Sarvilahtea. Tilanomistajan veli on yllättäen kuollut, ja tapahtumia selvitellessä myös rouva Hellerin henki alkaa olla vaarassa.
Loppiaisena 1968 ensiesitetty Ovi avasi MTV-teatterin jännitysnäytelmien sarjan, jonka seuraavana jaksona esitettiin Olavi Linnuksen kirjoittama Murhaleikki.
Rooleissa

| 0 | 1 | 2 |
| --- | --- | --- |
|  Jussi Jurkka  | … |  Klaus Heller   |
|  Eila Peitsalo  | … |  Lea Heller   |
|  Rolf Labbart  | … |  tilanhoitaja   |
|  Keijo Komppa  | … |  tuomari Ström   |
|  Esko Mattila  | … |  apteekkari   |
|  Kalevi Kahra  | … |  Henrik  |
Pasha Parfeny

| Pavel Parfeni |
| --- | --- |
 Pasha Parfeny vuonna 2013.
Henkilötiedot
Syntynyt: 30. toukokuuta 1986 (ikä 38) Orhei, Moldova
Ammatti:  laulaja
Muusikko
Aktiivisena:  2002-
Tyylilajit:  pop
Soittimet:  piano 
Yhtyeet:  SunStroke Project (2008-2009)
Levy-yhtiöt:  Sens Music
Aiheesta muualla
pashaparfeni.com
  [ Muokkaa Wikidatassa ] [ ohje ]  
Pavel Parfeni (tunnetaan paremmin taiteilijanimellään Pasha Parfeny; s. 30. toukokuuta 1986 Orhei, Moldovan SNT) on moldovalainen laulaja ja lauluntekijä.
Parfeny edusti maataan vuoden 2012 Eurovision laulukilpailussa Bakussa, jossa hän sijoittui finaalissa sijalle 11 itse säveltämällään ja sanoittamallaan kappaleella Lăutar. Parfeny sävelsi myös Moldovan vuoden 2013 edustuskappaleen O mie, jonka esitti Aliona Moon. Parfeni soitti myös O miessä taustalla pianoa. Vuoden 2023 Euroviisuissa hän edusti jälleen Moldovaa, kappaleella Soarele și luna.
Parfeny kuului vuosina 2008-2009 moldovalaisyhtye SunStroke Projectiin.
Käännös suomeksi
Oksovski

| Oksovski Оксовский |
| --- | --- |
 Denislavjen kylä.
 Oksovski
 Koordinaatit: 62°36′25″N, 39°54′41″E 
Valtio:  Venäjä
Alue:  Arkangelin alue
Piiri:  Plesetskin piiri
Hallinto:  
 – Asutustyyppi:  taajama
 – Hallinnon tyyppi:  maalaiskunta
Pinta-ala:  
 – Kokonaispinta-ala:  357,69 km²
Väkiluku (2013):  2 800
Infobox OKVirheellinen NIMI-arvo: 
Oksovski (ven. Оксовский) on maalaiskunta ja sen keskustaajama Arkangelin alueen Plesetskin piirissä Venäjällä. Se sijaitsee Onegajoen varrella 29 kilometriä Plesetskistä lounaaseen. Taajamassa on 1 900 ja kunnassa 2 800 asukasta (vuonna 2013).
Maantiede ja asutus

Oksovskin kunnan pinta-ala on 357,69 neliökilometriä. Se rajoittuu etelässä Plesetskin piirin Fedovon, lännessä Severoonežskin, pohjoisessa Savinskin ja idässä Plesetskin kuntiin sekä kaakossa Arkangelin alueen Njandoman piiriin. Pinta-alasta 89,1 % on metsää ja 6,4 % maatalousmaata.
Kunnan läpi virtaa Onegajoki. Seudulla on paljon soita ja karsti-ilmiöitä. Hyötykaivannaisiin kuuluvat hiekka, sora ja basaltti.
Keskustaajaman lisäksi kuntaan kuuluvat Denislavjen, Falevon, Goran, Havdinan, Kazakovan, Koršakovan, Matvejevskajan, Navolokin, Oksovan, Polskajan, Šilovskajan, Tarasovan ja Teterinan kylät sekä Bulatovon, Pustynkan ja Rosljakovskaja Zapanin asutukset. Toiseksi suurin asutuskeskus on lähes 400 asukkaan Bulatovo.
Taajaman asukasluvun kehitys
| 1970 | 1979 | 1989 | 2002 | 2010 |
| --- | --- | --- | --- | --- |
| 4 497 | 8 479 | 2 887 | 2 207 | 2 051 |
Historia

Kunnan alue käsittää historiallisen Navolokin volostin. Neuvostoaikana perustettiin Oksovan kyläneuvosto, jonka keskuspaikkana toimi Navolokin kylä. Entisestä metsätyöläisasutuksesta muodostettiin vuonna 1961 Oksovskin kaupunkimainen taajama. Oksovskin taajamaneuvostosta erotettiin vuonna 1985 Severoonežskin taajamaneuvosto. Oksovski menetti kaupunkimaisen taajaman statuksen vuonna 2013.
Liikenne, talous ja palvelut

Oksovskin kautta kulkee Puksan, Severoonežskin, Undozeron ja Jangoryn välinen rautatie. Arkangelin ja Kargopolin väliseltä maantieltä haarautuu Denislavjessa Oksovskiin ja  Severoonežskiin johtava tie. Taajamasta on linja-autoyhteys Plesetskiin. Kunnan läpi kulkevat myös kaukoliikenteen linja-autot.
Seudun pääelinkeinot ovat maatalous ja metsäteollisuus. Puunhankintaa ja -jalostusta harjoittavat Jarnemales ja LesWood, maataloutta Denislavjen karjatila ja joukko yksityisiä palstaviljelmiä.
Keskustaajaman palveluihin kuuluvat lastentarha, keskikoulu, kulttuuritalo, kirjasto ja pieni poliklinikka. Eräitä palveluja on myös Denislavjessa ja muissa kylissä.
Nähtävyydet ja matkailu

Paikallinen nähtävyys on Denislavjen raunioitunut puukirkko, joka on pystytetty 1900-luvun alussa. Denislavjessa toimii retkeilymaja.
Aiheesta muualla

Oksovskin kunnan sivusto (venäjäksi)
Oksovskin kunta Plesetskin piirin sivustolla (Arkistoitu – Internet Archive) (venäjäksi)
Out (albumi)

| Out Royals |
| --- | --- | --- |

Studioalbumin tiedot
 Äänitetty : helmikuu 1977 Marcus Music Studios, Tukholma, Ruotsi
 Julkaistu: 1977
 Formaatti: LP, C-kasetti, CD
 Tuottaja(t): Royals & Janne Ödner
 Tyylilaji: blues rock, rock, progressiivinen rock
 Kesto: 39.53 43:59 (CD)
 Levy-yhtiö: Love Records
Muut kannet
 Albumin takakansi.
Royalsin muut julkaisut
| Spring 76 1976 | Out 1977 | Live 1978 |
Out on rock-yhtye Royalsin järjestyksessään toinen studioalbumi, joka julkaistiin vuonna 1977. Albumi koostuu kolmea kappaletta lukuun ottamatta yhtyeen omasta materiaalista. Osan sanoituksista albumille on tehnyt Wigwam-yhtyeen Jim Pembroke. Levyä myytiin noin 15 000 kpl kultalevyrajan ollessa tuolloin 25 000 kpl.
Levy on äänitetty ja miksattu Tukholman Marcus Music -studiolla helmikuussa 1977. Äänittäjinä ovat toimineet Christer Berg, Leif Mases ja Marcus Österdahl. Levyn tuottajina ovat Royals ja Jan Ödner.
Musa-lehden arviossa "immu" kirjoitti albumista:
"Enpä olisi uskonut, Royals on saanut aikaiseksi vaihtelevan ja kuitenkin tasapainoisen kokonaisuuden. Spring 76'n sekavan systeemin jälkeen on ilo kuunnella näin harmonista tuotetta. Tämä ei ole Albert Järvisen soololevy. Kitara on hyvin esillä, mutta Albert istuu/lentää Maijasen ja Kätkän kanssa oikein tyylikkäästi. Kyllä Järvinen välillä laittaa sormien liikuttamisen Suomen ennätykset vaakalaudalle, mutta kun hän sen tekee, se tapahtuu kohdalleen. Räpeltäminen ei ole itsetarkoitus. Ei varmaankaan olisi ollut Love Recordsille vaikeata jättää muutamia kuvia pois sisäkannesta ja painaa tekstit tilalle. Ne eivät ymmärtääkseni ole tyhjänpäiväisyyksien latelua. Maijasen lauluäänestä olen aina pitänyt ja basistina Maijanen kuuluu ehdottomasti huipulle. Ippe Kätkän pieni sävellys toimii introna yhteiselle laululle "More Is What You'll Give/Get." Omat raidat ovat tarina sinänsä. Niissä on tyylitajulla käytetty hyväksi dynamiikkaa, joka ylläpitää mielenkiintoa. Kun mukaan heitetään sopivasti jippoja ja sekoitetaan Royals- kauhalla, on herkullinen korvanruoka valmista. Royals alkaa olla voimissaan, he ovat siirtyneet sisältä ulos. Hyvää on kiva kehua"
Kappaleet

Kings of Power – 3.20 (säv. Royals, san. Jim Pembroke, sov. Royals)
Cha Cha Drive In – 1.42 (säv. ja san. Kätkä, sov. Royals)
More Is What You'll Give/Get – 5.26 (säv. Royals, san. Pembroke, sov. Royals)
Happy Ways – 3.19 (säv. ja san. Joe Walsh, sov. Royals)
Tomorrow Never Knows – 6.54 (säv. ja san. John Lennon & Paul McCartney, sov. Royals)
Out – 3.12 (säv. Royals, san. Pembroke)
Just My Situation – 5.50 (säv. ja san. Pembroke, sov. Royals)
Monoply – 4.45 (säv. Pave Maijanen, san. P. O'Neill, sov. Maijanen)
About Not Worth Writin' Home About – 5.25 (säv. Maijanen, san. Pembroke, sov. Maijanen)
Rolling Bones – 4.06 (CD:n bonuskappale, säv. Royals & Mikko Rintanen, san. Maijanen, sov. Royals & Rantanen)
Kokoonpano

Pave Maijanen – lauluosuudet, bassokitara, akustinen- ja sähkökitara, 12-kielinen sähkökitara, piano ja urut
Albert Järvinen – kitarat ja syntetisaattori
Ippe Kätkä – rummut, lyömäsoittimet ja laulu
Papupuut

| Papupuut |
| --- | --- |
 Lännenpapupuu Gymnocladus dioicus
Tieteellinen luokittelu
Kunta::  Kasvit
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Rosidit
Lahko::  Fabales
Heimo::  Hernekasvit
Suku::  Papupuut Gymnocladus  Lam.
Katso myös
   Papupuut Wikispeciesissä   Papupuut Commonsissa 
Infobox OKNimi-testi OK: 
Papupuut (Gymnocladus) on hernekasveihin (Fabaceae) kuuluva kasvisuku. Siinä on kuusi lajia. Papupuita esiintyy alkuperäisenä Pohjois-Amerikassa yksi laji, itäisessä Yhdysvalloissa ja eteläisessä Kanadassa. Kaakkois-Aasiassa esiintyy viisi lajia. Suvun pohjoisamerikkalaista lajia lännenpapupuuta (Gymnocladus dioica) käytetään koristepuuna.
Papupuulajeja

Gymnocladus angustifolius
Gymnocladus assamicus
Gymnocladus burmanicus
kiinanpapupuu (Gymnocladus chinensis)
lännenpapupuu, kentukinpapupuu eli kentuckinkahvipuu (Gymnocladus dioicus)
Aiheesta muualla

Finto: Kassu – Kasvien suomenkieliset nimet: Papupuut (Gymnocladus)
Suomen Lajitietokeskus: Papupuut – Gymnocladus
Ovi ois

| ”Ovi ois” Valvomo |
| --- | --- | --- |

Singlen tiedot
 Albumilta: Heitä ensimmäinen kivi
 Julkaistu: 2006
 Kesto: 06.02
 Levy-yhtiö: Universal
Listasijoitukset
  Suomen virallinen lista: 9.
Valvomon muut singlet
|   | ”Ovi ois” 2006 | ”Mikä kesä?” 2006 |
Ovi ois on Valvomon ensimmäinen single vuonna 2006 julkaistulta albumilta Heitä ensimmäinen kivi. ”Ovi ois” on albumin suosituimpia kappaleita. ”Ovi ois” -singlellä on mukana myös kappale ”Jos on totuus”.
Kappaleet

Ovi ois – 3.45
Jos on totuus – 2.17
Pensaskerttuli

| Pensaskerttuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kerttulit Parulidae
Suku::  Loistokerttulit Setophaga
Laji::  discolor
Kaksiosainen nimi
 Setophaga discolor  (Vieillot, 1809) 
Synonyymit
 Dendroica discolor 
Katso myös
   Pensaskerttuli Wikispeciesissä   Pensaskerttuli Commonsissa 
Infobox OKNimi-testi OKIUCN-testi OK: 
Pensaskerttuli (Setophaga discolor) on kerttulien heimoon kuuluva varpuslintu.
Levinneisyys

Pensaskerttulia tavataan pesivänä Kanadan kaakkoisosissa ja Yhdysvaltain itäosissa sekä talvehtivana Väli-Amerikassa. Sen populaatio on hyvin suuri, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi.
Paul Dennis Etienne

Paul Etienne, 2016
Paul Dennis Etienne (s. 15. kesäkuuta 1959 Tell City, Indiana, Yhdysvallat) on yhdysvaltalainen roomalaiskatolinen piispa. Hänet vihittiin papiksi Indianapolisin arkkihiippakuntaan 27. kesäkuuta 1992 ja nimitettiin Cheyennen hiippakunnan johtoon Wyomingiin 19. lokakuuta 2009. Piispaksi vihkiminen seurasi 9. joulukuuta. Pääkonsekraattorina toimi Charles Joseph Chaput, jota avustivat Daniel Mark Buechlein ja David Laurin Ricken.
Käet

| Käet |
| --- | --- |
 Harakkakäki
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Käkilinnut Cuculiformes
Heimo::  Käet Cuculidae  Vigors, 1825
Alaheimot
 Kukaalit Centropodinae  Anit Crotophaginae  Käet Cuculinae  Maakäet Neomorphinae  Pesäkäet Phaenicophaeinae 
Katso myös
   Käet Wikispeciesissä   Käet Commonsissa 
Infobox OKNimi-testi OK: 
Käet (Cuculidae) ovat käkilintuheimo, johon kuuluu viisi alaheimoa, monia sukuja ja useita pitkäpyrstöisiä lajia.
Paul Dearing

| Mitalit> Maa:   Australia.Miesten maahockey. Olympialaiset  | Mitalit> Maa:   Australia.Miesten maahockey. Olympialaiset  | Mitalit> Maa:   Australia.Miesten maahockey. Olympialaiset  | Maa:   Australia> Miesten maahockey. |
| --- | --- | --- | --- |
|  Hopeaa | México 1968 |  |  |
|  Pronssia | Tokio 1964 |  |  |
Paul Dearing (2. maaliskuuta 1942 Carrington – 6. huhtikuuta 2015 Eleebana) oli australialainen maahockeypelaaja ja olympiamitalisti.
Dearing kuului Australian maajoukkueryhmiin, jotka voittivat olympiahopeaa Méxicossa 1968 ja olympiapronssia Tokiossa 1964. Münchenissä 1972 Dearingin edustama Australia sijoittui viidenneksi.
Dearing kuoli pitkällisen sairastamisen jälkeen 73-vuotiaana Eleebanassa 6. huhtikuuta 2015.
Pattijoen Tempaus

| PaTe |
| --- | --- |
Koko nimi:  Pattijoen Tempaus
Perustettu:  1946
Kaupunki:  Raahe, Suomi
Kenttä:  Pattasten Urheilupuisto
Sarja:  Vitonen
Infobox OKVirheellinen NIMI-arvo: 
Pattijoen Tempaus (PaTe) on vuonna 1946 perustettu urheiluseura. Historiansa aikana lajeina ovat olleet muun muassa: yleisurheilu, paini, nyrkkeily, hiihto, naisvoimistelu, pöytätennis, jääkiekko, salibandy, jalkapallo ja kuntourheilu.
Toiminta on supistunut vähitellen ja tällä hetkellä ainoana lajina on jalkapallo. Kaudella 2014 Pattijoen Tempaus pelasi Oulun V-divisioonassa.
Jalkapallo

Tempaus otti jalkapallon mukaan uudeksi lajiksi vasta 1980-luvulla, tätä aiemmin 1970-luvulla hallitsevina lajeina olleet yleisurheilu ja jääkiekko alkoivat jäämään taka-alalle. Pattijoen Tempaus pelasi kaudella 2014 Oulun Vitosessa. Vuonna 2007 joukkue onnistui nousemaan Neloseen ja säilyikin siellä vaihtelevilla sijoituksilla vuoteen 2010 asti.
Kotikenttä

PaTe pelaa kotiottelunsa Pattasten urheilupuiston nurmella. Kentän mitat ovat 65×90 metriä. Kentän laidalla on myös koti- ja vierasjoukkueella sekä tuomareille suihku- ja pukeutumistilat.
Aiheesta muualla

Seuran sivusto
Paavalniemi

Seututie 926 Paavalniemeltä etelään päin.
Paavalniemi on iso niemi Kemijoessa ja samanniminen asutuspaikka Rovaniemellä. Se sijaitsee noin 6 kilometrin päässä keskustasta Kemijoen itäpuolentien varrella. Paavalniemellä on peruskoulun ala-aste ja tien loppupäässä sijaitsee seurakunnan leirikeskus, Paaniemen maja.
Paavalniemi oli ennen vuotta 2006 Rovaniemen maalaiskuntaa.
Rovaniemen kaupunginosat ja kylät
Alakorkalo
Ala-Nampa
Auttinseutu
Hirvas
Jaatila
Juotasniemi
Karvonranta
Katajaranta
Kauko
Kiiruna
Kivitaipale
Kolpene
Korkalovaara
Koskenkylä
Lehtojärvi
Leipee
Lohiniva
Marrasjärvi
Marraskoski
Meltaus
Misi
Muurola
Narkaus
Niesi
Nivankylä
Nivavaara
Norvajärvi
Oikarainen
Ojanperä
Olkkajärvi
Ounasrinne
Paavalniemi
Patokoski
Pekkala
Perunkajärvi
Petäjäinen
Pisa
Pullinranta
Pöykkölä
Rantaviiri
Rautiosaari
Ruikka
Saarenkylä
Sinettä
Santamäki
Sonka
Syväsenvaara
Tapionkylä
Tennilä
Teollisuuskylä
Tiainen
Tuhnaja
Vaarala
Vanttausjärvi
Vanttauskoski
Vennivaara
Viiri
Vikajärvi
Välijoki
Ylikylä
Yli-Nampa